Ubisoft

Ubisoft Entertainment S.A. estas franca firmao en la mondo de videoludoj. Ĝi ampleksas 18 studiojn en 13 landoj kaj fine de marto 2021 havis 20 324 kunlaborantojn.

 Mejloŝtonoj 
 1986 - Fondo 
Fondo de Ubisoft Entertainment S.A. fare de la kvin fratoj Guillemot en Montreuil, departemento Seine-Saint-Denis. Unua sukceso en PC, Amstrad, Atari kaj Amiga. Unuaj partnerecoj kun la plej grandaj usonaj kaj eŭropaj eldon-firmaoj: Elite, Electronics Arts, Sierra, LucasArts, Novalogic.

 1991 - Internacia ekspansio 
Malfermo de distribuaj filioj en la ĉefaj mond-merkatoj: Unuiĝinta Regno, Germanio kaj Usono.

 1992/96 - Unuaj kreivaj paŝoj 
Malfermo de unuaj studioj de interna produktado en Francio kaj Rumanio.

Kreado de Rayman®, aventur- kaj agad-ludo centrita ĉirkaŭ la faroj de persono "sen brakoj nek kruroj" hodiaŭ konata en la tuta mondo.

Kreado de distribuaj filioj en Japanio, Italio kaj Aŭstralio.

 1996 - Eniro en Borson 
Enkonduko de Ubisoft Entertainment S.A. en la duan merkaton de la Borso de Parizo.

Partnerecoj kun la agnoskataj agantoj de amuz-industrio kiel Warner Brothers Interactive Entertainment kaj Disney.

 1997/99 - Interna Kresko 
Malfermo de novaj studioj en Ĉinio, Kanado, Hispanio, Italio kaj Maroko kaj en Montpellier kaj Annecy (Francio).

 2000/01 - Ekstera kresko 
Akiro de du novaj entreprenoj de distribuado kaj de pluraj studioj, el kiuj:

- Redstorm Entertainment (Usono), fama pro disvolvo de ludoj Tom Clancy

- Blue Byte Software (Germanio), konata pro disvolvo de titoloj The Settlers kaj The Battle Isle Series

- Game Studio (Lud-fako de la usona entrepreno The Learning Company) kaj 80-kelk titoloj kies ekskluzivajn eldon-rajtojn ĝi posedas, inkluzive de Prince of Persia®, Chessmaster® kaj Myst®.

Transiro de akcio Ubisoft Entertainment S.A. al unua merkato kun monata pago en Borso de Parizo.

Lanĉo de en-linia lud-portalo, ubi.com.

 2002/04 - Sukceso de markoj 
Supereco en ĉartoj kaj gajno de multaj rekompencoj, interalie por Tom Clancy Splinter Cell®, Prince of Persia® The Sands of Time, Far Cry™, Beyond Good and Evil™, XIII, kaj Tom Clancy's Rainbow Six® 3.

Kreado de distribuaj filioj en Sud-Koreio, Finnlando, Kanado kaj Svislando, kaj akiro de studio Tiwak en Francio.

Ŝanĝo de logoo. Anonco de la cent-miliona ludo ekde fondiĝo de la entrepreno.

 2004/05 - Al konkero de Hollywood 
Licenciaj interkonsentoj subskribitaj kun pluraj maĵoraj agantoj de holivuda industrio, interalie kun:

- Universal Studios por disvolvo de King Kong, refaro de Peter Jackson, trifoje premiita reĝisoro en Akademiaj Premioj®,

- Sony Pictures Consumer Products, por disvolvo de pluraj ludoj bazitaj sur la unuaj sinteze animitaj filmoj de Sony Pictures Animation,

- LucasArts, por disvolvo de Star Wars®: Episode III la revanche des Sith™.

Kreado de Campus Ubisoft en Montrealo.

 2005/06 - Ubisoft 20-jara 
Ubisoft celebras sian 20-an datrevenon kaj komencas rikolti la fruktojn de sia frua lokiĝo ĉe la novaj ludkonzoloj. La grupo starigas larĝan superecon ĉe Xbox 360™ de Microsoft dank'al sukcesinta lanĉo de kvar titoloj kaj staras en la unuaj lokoj de ĉartoj per Tom Clancy's Ghost Recon Advanced Warfighter®.

 Internaj ligiloj 
 Assassin's Creed

 Eksteraj ligiloj 

 Ubisoft
 Grupo Ubisoft
 Idiotaj kunikloj

Kategorio:Videoludaj firmaoj